כביש 60

כביש 60 הוא כביש אורך ארצי בישראל וביהודה ושומרון שמתחיל בבאר שבע ומסתיים בנצרת. רובו של הכביש עובר באזורי יהודה ושומרון מחוץ לתחומי הקו הירוק, והנתיב שלאורכו הוא עובר ידוע גם בשם דרך ההר, "חוצה יהודה ושומרון" או "דרך האבות", בה, על פי המקרא, צעדו האבות. בשל המעקפים הרבים שנסללו לאורך הכביש, במידה רבה אין הוא חופף עוד את הדרכים ההיסטוריות. הכביש עובר לאורך דרך ההר הקדומה, שחצתה את ארץ ישראל לאורכה בעיקר על בסיס תוואי קו פרשת המים. הכביש משמש כעורק תחבורה ראשי הן ביהודה והן בשומרון עוד מהעת העתיקה. תוואי הכביש נסלל ברובו בשלבים במהלך תקופת המנדט הבריטי, במטרה לקשר את הערים המרכזיות בגב ההר. חלקו הצפוני נקרא אז כביש ירושלים-שכם-נצרת וחלקו הדרומי כביש ירושלים-בית לחם-חברון-באר שבע. קטע הכביש שבין עפולה לנצרת נסלל על ידי גדודי עבודה עבריים בשנים 1920–1921, וסלילתו הסתיימה בינואר 1922. בתקופת השלטון הירדני ביהודה ושומרון חולק הכביש לקטעים נפרדים שהיו בשליטה ירדנית ושליטה ישראלית. לקראת ביקור האפיפיור פאולוס השישי בישראל שיפצו הירדנים את קטע הכביש מג'נין לגבול עם ישראל, ככל הנראה בסוברם בטעות שמסלול הנסיעה של האפיפיור יעבור בכביש 60, ולא כפי שתוכנן ובוצע בפועל, בכביש 66.‏ לאחר 1967 הממשל הצבאי הישראלי שיפץ את הכביש, ושוב היה ניתן לנסוע בו לכל אורכו בין נצרת לבאר שבע. בשנת 1980 קיבל הכביש את המספר "60", במסגרת שיטת מספור הכבישים החדשה שהחלה באותה עת. על פי סיווגו ככביש ארוך ארצי (בכיוון צפון-דרום) הוא קיבל מספר דו־ספרתי זוגי, שהכביש ממערב לו קיבל את המספר "40", בהמשך תוכנן כביש ארוך נוסף ממזרח לו לאורך ספר המדבר, כביש 80 (שברובו לא נסלל לבסוף). עד סוף שנות ה-80 עבר תוואי הכביש במרכז הערים שאותן חיבר, כך לדוגמה נסיעה מירושלים להתנחלויות שמצפון לה עברה בתוך רמאללה ואל-בירה. בשנת 1984 הציגה לראשונה מועצה אזורית מטה בנימין תוכנית לסלילת כביש עוקף רמאללה. בעקבות האינתיפאדה הראשונה החלו בתכנון תוואי חדש במספר מקומות, על מנת לעקוף יישובים פלסטינים. שהראשון בהם היה כביש עוקף בית לחם (כביש המנהרות). תכנון כביש עוקף בית לחם באורך 11 ק"מ הסתיים בשנת 1989, במטרה לחבר בין גוש עציון מדרום לירושלים מצפון בתוואי ישיר, ולעקוף את העיר בית לחם ממערב. תוואי הכביש המותכנן כלל שתי מנהרות, האחת באורך כ-300 מטר והשנייה באורך כ-900 מטר, שבשעת בנייתן היו הארוכות ביותר בישראל. שבין שתי המנהרות גשר ארוך החוצה את העמק שבין בית ג'אלא ושכונת גילה. באותה עת גם תוכנן כביש בגין בתוך ירושלים, עם חיבור לכביש המנהרות. מועצת התכנון העליונה של המנהל האזרחי אישרה את סלילת העוקף בתחילת 1990 אולם עתירה לבג"ץ של תושבי בית ג'אלא נגד הפקעת אדמתם, עיכובה את עבודות הסלילה. סלילת הכביש הסתיימה ב-1996. לאחר פרוץ האינתיפאדה השנייה ירו פלסטינים מבית ג'אלא על המכוניות שנסעו בגשר, ובעקבות כך הציב צה"ל קירות בטון על הגשר. בשנת 2019 החלה בניית מסלול נוסף במקטע הכביש, גשר נוסף המקביל לגשר הקיים וחפירת שתי מנהרות נוספות להכפלת מספר הנתיבים. ב־10 ביולי 2024 נפתחו כל המנהרות לתנועה. כביש עוקף רמאללה תוכנן במסגרת תוכנית המתאר של מטה בנימין כבר ב-1984, אך הוא נסלל בעקבות הסכמי אוסלו בשנת 1994, כקטע חדש של כביש 60 מזרחית לכביש הישן, שחיבר את גבע בנימין עם ואדי חרמייה צפונית לעפרה, במטרה לעקוף את רמאללה ואל-בירה שעברו לשליטת הרשות הפלסטינית. שינוי נוסף בתוואי בוצע בכניסה לנצרת, בין מחלף איכסאל מדרום עם העיר נצרת מצפון העובר במנהרה דרך הר הקפיצה. אורכו של הקטע הוא שישה קילומטרים והוא נחנך ב-19 בנובמבר 2008. הוא עוקף קטע מפותל ותלול שעלה אל העיר נצרת מעמק יזרעאל דרך הערוץ שממערב לנחל מזרע. עלות סלילתו של הקטע החדש עמדה על 365 מיליון ש"ח. קטע הכביש החדש קרוי על שמו של רפאל איתן, ומשנודע הדבר לראש עיריית נצרת, ראמז ג'ראיסי, בעת טקס חנוכת הכביש, עזב את המקום. המנהרה עצמה קרויה על שם יצחק הרשקוביץ, בכיר במע"צ. כביש 60 עבר בצמוד למחנה הפליטים אל-ערוב ובתוך הכפר בית אומר ובימי האינתיפאדה הראשונה היו בו תקריות רבות של יידוי אבנים על כלי רכב חולפים ממחנה הפליטים. בדצמבר 1998, פרסם לראשונה מע"צ מכרז לסלילת הכביש. במכרז זכתה חברת אחים ברזאני, לכביש עוקף באורך של כ-8 ק"מ, ובעלות של 18.5 מיליון שקל. אך הכביש לא נסלל, עקב הצורך בהפקעות של אדמות פרטיות רבות מבית אומר וחלחול לצורך סלילתו. באוקטובר 2017, הבטיח ראש הממשלה בנימין נתניהו לבכירי מועצת יש"ע, לקדם את סלילת עוקף אל-ערוב ביחד עם פרויקטים אחרים ברחבי יהודה ושומרון. באפריל 2019, חתם ראש המנהל האזרחי על צו הפקעה ל-401 דונם מאדמות הכפרים בית אומר וחלחול לצורך סלילת הכביש. כביש 60 הוסט לתוואי חדש, בשולי שמורת היער אל-קרן, וממזרח לבית אומר ונפתח לתנועה ב-7 ביולי 2023. עוקף אל-ערוב מסיט את כביש 60 כ-150 מטר מערבה ממסלולו הקודם. המנהל האזרחי מסרב לבקשות להיתרי בנייה בסמיכות לכביש ופועל באופן מוגבר למנוע בנייה בלתי חוקית בסמיכות לכביש. בשנים 2021–2024 נסלל כביש לב השומרון העוקף את חווארה. באוגוסט 2019 התחילו עבודות להקמת רמזורים בצמתים בקטע הכביש בין ירושלים לצומת תפוח. הרמזורים הראשונים הושלמו במהלך 2020, בצומת אסף, צומת המשטרה הבריטית ובכניסה ליישוב עפרה. ב-2022 הושלמו העבודות בצומת שילה ובצומת הכניסה ליישוב עלי; במקביל החלו העבודות בצמתים האחרונים בפרויקט: בצומת רחלים, בצומת מכמש ("צומת 60", "צומת רמת מגרון") ובצומת הכניסה למרכז המסחרי שער בנימין. מאז האינתיפאדה השנייה הכביש מחולק לשני קטעים נפרדים. הראשון מתחילתו בבאר שבע ועד לצומת דותן, והאחר מהקו הירוק סמוך למוקייבלה ועד סוף הכביש באזור נצרת. בתחומי הקו הירוק שמר הכביש על התוואי המקורי, אך בתחומי יהודה ושומרון תוואי הכביש כיום שונה באופן משמעותי מהתוואי הוותיק, בעיקר על מנת לעקוף יישובים פלסטינים. בין צומת דותן והקו הירוק בסמוך לעמק יזרעאל הכביש אינו מסומן בסימון רשמי של החברה הלאומית לדרכים והוא סגור לתנועת ישראלים. בחלק שבין שבי שומרון לצומת דותן, תנועת ישראלים מתאפשרת בליווי צבאי בלבד. החברה הלאומית לדרכים בישראל מתכננת לשדרג את הכביש בקטע שבין ירושלים לבאר שבע. לשם כך מתבצעות עבודות שיפוץ והרחבה במקטעים מסוימים, על מנת ליצור בו שני נתיבים לכל כיוון, וכן מתבצעות עבודות יישור והסדרה של הכניסות והיציאות בחלק זה של הכביש. בנוסף הוצבו רמזורים בצומת גוש עציון. בדצמבר 2018 פרסם משרד התחבורה כי הוא מתכוון לעדכן את סימון הכבישים בישראל, ובתוך כך כביש 60 יפוצל למספר כבישים שונים. הכביש יחולק לפי המקטעים הבאים: מבאר שבע עד מחלף רוזמרין – יישאר כביש 60 ארצי. ממחלף רוזמרין עד מעבר קלנדיה – ללא מספר, כביש עירוני בירושלים. ממעבר קלנדיה עד מחלף גבע בנימין –   כביש 45, ארצי. ממחלף גבע בנימין עד שבי שומרון –   כביש 62, ארצי. משבי שומרון עד מעבר מוקייבלה – ללא מספר, כביש בשטחי A ו-B. ממעבר מוקייבלה עד עפולה –   כביש 712, אזורי. מעפולה עד צומת נצרת –   כביש 68, ארצי. בשל היות הכביש אחד מצירי התנועה העיקריים ביהודה ושומרון, אירעו בו במהלך השנים פעולות איבה רבות, ובהן יידוי אבנים ובקבוקי תבערה ואף ירי לעבר מכוניות. משנת 2001 ועד 2018 נרצחו 49 אזרחים ישראלים בעשרות פיגועי טרור: מדיה וקבצים בנושא כביש 60 בוויקישיתוף שבתאי בנדט‏, "מפחיד, אבל אסור לוותר": מסע לאורך כביש הדמים של הגדה המערבית, באתר וואלה, 23 באוקטובר 2015 ספי בן-יוסף, בין ירושלים ושכם יש כביש, שימיו ארוכים מימי סיפורי ההיסטוריה הראשונים על הארץ, כל העיר, 9 במרץ 1984 פוליטיקת הדרכים של ממשלת א"י, דבר, 16 באוגוסט 1933 סלילת כביש בית לחם, דבר, 14 ביוני 1936 עפולה נצרת, הפועל הצעיר, 16 בדצמבר 1921 משה ויניצקי, 3000 שוטרים, 50 אלף שעות עבודה, מעריב, 7 בינואר 1964 יצחק דויטש, כלכלת יהודה ושומרון ־ 6 חדשים אחרי המלחמה, הצופה, 19 בדצמבר 1967 מאות מפועלי הגדה מועסקים בעבודות ציבוריות, על המשמר, 3 באוגוסט 1967 מ.ע.צ. מפעילה שיטת מיספור בדרכים חדשה, דבר, 11 בדצמבר 1980 גדי גולן, ‏גופים ירוקים נגד סלילת כביש 80 במדבר-יהודה - בהתאם להסכם וואי, באתר גלובס, 3 במאי 1999 יהודה ליטני, כביש ירושלים רמאללה / נסיעה, כל העיר, 12 באוגוסט 1983 חגי סגל, ממליצים לפרוץ 232 ק"מ של כבישים בחבל־בנימין, מעריב, 9 בפברואר 1984 שחר אילן, המלחמה על כביש בית־ג'אלה, כל העיר, 10 במרץ 1989 כביש מס' 60 - ירושלים - גוש עציון, כל העיר, 10 במרץ 1989 אבי פוזן, וכסלר מתנגד לכביש 60 טוען, שסלילת כביש המנהרות לגוש־עציון לפני סלילת כביש מספר 4 דרך בית־צפאפא תסתום את שכונת גילה, כל העיר, 9 בפברואר 1990 אבי פוזן ונורית וורגפט, לאן מובלים הכבישים?, כל העיר, 19 בינואר 1990 עוקף בית לחם: עכשיו התביע המשפטית, באתר גלובס, 7 ביולי 1997 שלומי הלר, החלו העבודות להרחבת כביש המנהרות: הציר ייסגר בחלקו מדי לילה, באתר כל העיר, 8 ביולי 2019 כביש המנהרות החדש נפתח לתנועה – ערוץ 7 מחוז ירושלים זכה בפרס מנכ"ל מע"צ על סלילת כבישים עוקפים, באתר גלובס, 28 ביולי 1997 אלי אשכנזי, "כביש מנהרות" חדש יחבר בין עפולה לנצרת ונצרת-עלית, באתר הארץ, 18 בנובמבר 2008 איתמר ענברי, מבוכה בנצרת: כביש חדש על שם רפאל איתן, באתר nrg‏, 19 בנובמבר 2008 אבינועם בר יוסף, מתנחלים מתאמנים בהתחמקות מהתקפת אבנים בעזרת כדורי טניס, מעריב, 26 באוגוסט 1988 ברוך מאירי, תושבת קריית־ארבע נאשמת בידוי אבנים במכונית ערבית, מעריב, 1 באוגוסט 1988 אפי לנדאו, ‏החברות אחים שחר ואסם זכו במיכרזים לסלילת שני כבישים עוקפים בגדה, באתר גלובס, 15 בדצמבר 1998 אפי לנדאו, ‏אחים ברזאני תסלול את כביש עוקף אל ערוב, באתר גלובס, 4 בינואר 1999 יותם ברגר, נתניהו התחייב בפני ראשי המתנחלים להשקיע מאות מיליוני שקלים בפיתוח תשתיות בגדה, באתר הארץ, 25 באוקטובר 2017 צו ההפקעה כביש עוקף אל ערוב נחנך - רגב הכריזה על כביש חדש נוסף, באתר כיפה, 10 ביולי 2023 בג"ץ 5335/23 אבראהים מחמוד ג'מיל אבו מאריה ואחרים נ' המפקד הצבאי באזור הגדה המערבית ואחרים, ניתן ב־15 בינואר 2024 רמזור חדש בצומת המשטרה הבריטית, ‏4 במאי 2020 שדרוג כביש 60: רמזורים חדשים בצומת שילה בבנימין, ‏8 ביולי 2020 אלישע בן קימון, 4 צמתים חדשים נחנכו ביו"ש: "הממשלה צריכה להאיץ את התוכניות ולהציל חיים", באתר ynet, 7 בספטמבר 2022 כך יראה כביש שער בנימין-פסגת זאב, ‏11 אוגוסט 2022 הובא למנוחות ההרוג ממבוא דותן, באתר וואלה, 4 ביולי 2004 יובל אזולאי, ‏משרד הביטחון מאיץ הקמת קריית המודיעין בדרום: פרסם מכרז, באתר גלובס, 9 במאי 2018 קורות החיים של בנימין-צבי יעקובוביץ, באתר "יזכור" של משרד הביטחון